Automatisk udskrivning på begge sider/duplexudskrivning aktiveret (hvis relevant)
Duplexfunktionen aktiveres automatisk, når det er muligt, for at reducere papirforbruget. Vi anbefaler altid at bruge denne indstilling for at reducere enhedens miljømæssige påvirkning.

Energiforbrug og aktiveringstid
Enhedens energiforbrug afhænger af, hvordan den bruges. Enheden er udviklet på en måde, som bidrager til at styre og reducere energiforbruget og -omkostningerne. Efter den sidste udskrivning skifter enheden til Ready Mode (klartilstand). Udskrivningen kan fortsættes med det samme, hvis der er brug for det. Hvis enheden ikke bruges i et bestemt tidsrum, skifter den til Power Save Mode (energisparetilstand). Det tager en smule længere tid end i Ready Mode, inden enheden igen er klar til udskrivning. Du kan se i brugerhåndbogen, hvordan du tilsidesætter standardindstillingerne. Vi anbefaler at bruge standardindstillingerne for at sikre størst mulige energibesparelser. Alle ENERGY STAR®-godkendte enheder opfylder de strenge miljømæssige krav, som er opstillet af ENERGY STAR. ENERGY STAR er et offentligt støttet selvstændigt program.

Papirtyper
Denne enhed kan udskrive på både genbrugspapir og nyt papir (miljømæssigt godkendt), som overholder den europæiske standard EN12281 eller lignende kvalitetsstandard. Medier med en vægt på ned til 64 g/m2, som indeholder færre råmaterialer, kan også benyttes.